CELEX: 62009TN0464
Language: el
Date: 2009-11-20 00:00:00
Title: Υπόθεση T-464/09: Αγωγή της 20ής Νοεμβρίου 2009 — Ευρωπαϊκή Επιτροπή κατά New Acoustic Music και Anna Hildur Hildibrandsdottir

27.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/33
            
         Αγωγή της 20ής Νοεμβρίου 2009 — Ευρωπαϊκή Επιτροπή κατά New Acoustic Music και Anna Hildur Hildibrandsdottir
   (Υπόθεση T-464/09)
   2010/C 51/65
   Γλώσσα διαδικασίας: η αγγλική
   
      Διάδικοι
   
   
      Ενάγουσα: Ευρωπαϊκή Επιτροπή (εκπρόσωποι: A-M Rouchaud-Joët, N. Bambara, επικουρούμενοι από τον C. Erkelens, δικηγόρο)
   
      Εναγόμενες: New Acoustic Music Association (Orpington, Ηνωμένο Βασίλειο) και Anna Hildur Hildibrandsdottir (Orpington, Ηνωμένο Βασίλειο)
   
      Αιτήματα της ενάγουσας
   
   Η ενάγουσα ζητεί από το Πρωτοδικείο:
   
               —
            
            
               να υποχρεώσει τις εναγόμενες να επιστρέψουν στην Επιτροπή κυρίως ποσό ύψους 31 136,23 ευρώ, πλέον τόκων υπολογιζομένων με ετήσιο επιτόκιο 7, 70 % από της 14ης Ιανουαρίου 2008 μέχρι της ημερομηνίας εξοφλήσεως.
            
         
               —
            
            
               να καταδικάσει τις εναγόμενες στα δικαστικά έξοδα, περιλαμβανομένων των εξόδων στα οποία υποβλήθηκε η Επιτροπή.
            
         
      Ισχυρισμοί και κύρια επιχειρήματα
   
   Η υπό κρίση αγωγή αφορά την αριθ. 2003-1895/001-001 σύμβαση επιδοτήσεως, η οποία συνάφθηκε μεταξύ της Ευρωπαϊκής Επιτροπής (στο εξής: Επιτροπή) και της New Acoustic Music Association (στο εξής: NAMA), εκπροσωπούμενης από την Anna Hildur Hildibrandsdottir, με σκοπό την υλοποίηση της δράσεως CLT2003/A1/GB-317 — European Music Roadwork, στο πλαίσιο του προγράμματος «Πολιτισμός 2000» (1).
   Με την αγωγή αυτή, η Επιτροπή ζητεί την έκδοση αποφάσεως με την οποία θα υποχρεώνονται οι εναγόμενες, εκάστη των οποίων είναι αλληλεγγύως και εις ολόκληρον υπέυθυνη για το ποσό, να επιστρέψουν στην Επιτροπή ποσό ύψους 31 136,23 ευρώ πλέον τόκων υπερημερίας, το οποίο προκύπτει από τη διαφορά μεταξύ του ποσού που καταβλήθηκε στη NAMA ως προκαταβολή για τις δράσεις που προέβλεπε η σύμβαση επιδοτήσεως και του ποσού που δικαιούται να λάβει η NAMA.
   Η ενάγουσα προβάλλει έναν ισχυρισμό προς στήριξη της αγωγής της. Υποστηρίζει ότι η NAMA παρέβη τις συμβατικές υποχρεώσεις της, καθόσον δεν επέστρεψε μέρος της προκαταβολής που της χορήγησε η Επιτροπή, δεδομένου ότι οι πραγματικές επιλέξιμες δαπάνες ήταν χαμηλότερες από το σύνολο των υπολογισθέντων εξόδων.
   Η Επιτροπή ισχυρίζεται ότι η NAMA και η Anna Hildur Hildibrandsdottir, ως εταίρος και εξουσιοδοτημένη νόμιμη εκπρόσωπος της NAMA, είναι αλληλεγγύως υπόχρεοι για το οφειλόμενο ποσό.
   
      (1)  Απόφαση 508/2000/ΕΚ του Ευρωπαϊκού Κοινοβουλίου και του Συμβουλίου, της 14ης Φεβρουαρίου 2000, για τη θέσπιση του προγράμματος «Πολιτισμός 2000» (ΕΕ 2000 L 63, σ. 1).